polyglot-tagger/wikipedia-language-snippets-filtered huggingface dataset:
நுழைவாயிலிலிருந்து பூங்காவிற்கு செல்லும்போது 750 மீட்டர் நீளமுள்ள 134 பனை மரங்கள் ஓரங்களில் அழகாக அமைந்துள்ளதைக் காணலாம். இந்த மரங்கள் அனைத்தும் நெடுங்காலத்திற்கு முன் மின்னலால் அழிப்பட்ட ஒரே தாய்மரத்திலிருந்துதான் தோன்றியுள்ளன. பூங்காவின் சுமார் 40% பகுதி மட்டுமே பயிரிடப்படுகிறது, மீதமுள்ள பகுதி அட்லாண்டிக் காடாகவும் 'கோர்கோவாடோ' மலைச் சரிவாகவும் உள்ளது. இந்த பூங்கா தேசிய மரபு கலை, வரலாற்று நிறுவனத்தால் பாதுகாக்கப்படுகிறது, மேலும் 1992 ஆம் ஆண்டில் யுனெஸ்கோவால் ஓர் உயிர்க்கோள இடமாகக் குறிப்பிடப்பட்டது.
இந்தத் தாவரவியல் பூங்கா, பிரேசிலிய, வெளிநாட்டு தாவரங்களின் பன்முகத் தன்மையைக் காட்டுகிறது. 54 எக்டேர் பரப்பளவில் இங்கே சுமார் 6,500 தாவரஇனங்கள் பரவிக்கிடக்கின்றன. மேலும் இங்கே பல பசுமை இல்லங்களும் உள்ளன. இந்த பூங்காவில் வரலாறு, கலை, தொல்பொருள் சிறப்பு வாய்ந்த நினைவுச் சின்னங்கள் உள்ளன. இங்குள்ள முக்கியமான ஆராய்ச்சி மையத்தில் 32,000 எண்ணிக்கைக்கும் அதிகமான தொகுதிகளுடன் தாவரவியல் நிபுணத்துவம் வாய்ந்த, அந்த நாட்டிலேயே மிக சிறந்த, நூலகம் ஒன்று உள்ளது.
இது போர்ச்சுகலின் போர்த்துக்கலின் ஆறாம் யோவான் என்ற அரசரால் 1808 இல் நிறுவப்பட்டது. முதலில் மேற்கிந்திய தீபகற்பத்திலிருந்து இறக்குமதி செய்யப்பட்ட ஜாதிக்காய், மிளகு மற்றும் இலவங்கப்பட்டை போன்ற மசாலாப் பொருள்களைப் பழக்கப்படுத்திக்கொள்ள வேண்டுமென்ற நோக்கத்துடன் 1822 ஆம் ஆண்டில் பொதுமக்களுக்காக இந்த தோட்டம் திறக்கப்பட்டது, தற்போது டிசம்பர் 25, ஜனவரி 1 தவிர, ஒவ்வொரு நாளும் பகல் நேரங்களில் திறக்கப்படுகிறது.
புரோமேலியாட் மலா்கள், ஆர்கிட் வகை தாவரங்கள், ஊனுண்ணிச் செடிகள், கள்ளிச்செடிகள் ஆகியவை இப்பூங்காவின் தொகுப்புக்களுள் அடங்கும். இதில் பிரேசிலின் மிகப்பெரிய தாவரவியல் நூலகமும் உலர்ந்த பழங்களும், அரிய பிரேசிலிய தாவரங்களும் பல புகைப்படங்களும் உள்ளன.
இந்தத் தாவரவியல் பூங்காவில் பிரேசிலில் அதிகளவில் தாவரவியல் ஆய்வுகளை உருவாக்கும் ஒரு முதன்மையான ஆராய்ச்சி நிறுவனம் இருக்கிறது. இப்பூங்காவில் புது வகை வெப்பமண்டலத்தாவரங்களைக் கண்டறிந்து பாதுகாக்ககூடிய தொகுப்புமுறையியல் வ்ல்லுனர்கள் உள்ளனர்.
140 எக்டேர் பரப்பளவுள்ள இப்பூங்கா 'கோர்கோவாடோ' மலை அடிவாரத்தில் மீட்பரான கிறித்து க்கு வலதுபுறமாக கீழே அமைந்துள்ளது, இங்கு 900 வகையான பனை மரங்கள் உட்பட 6,000 க்கும் அதிகமான வெப்பமண்டல, துணை வெப்பமண்டல தாவரவகைகளும் மரங்களும் உள்ளன.
இரியோ டி செனீரோ தாவரவியல் பூங்கா அல்லது ஜார்டிம் பொட்டானிகோ இரியோ டி செனீரோவின் "சோனோசுல்" தென் மண்டலத்தில் உள்ள ஜார்டிம் பொட்டானிக்கோ மாவட்டத்தில் அமைந்துள்ளது.
உச்ச நீதிமன்றத்தின் தலைமை நீதிபதி "பூட்டானின் தலைமை நீதிபதி" என்றும் அழைக்கப்படுகிறார். உச்ச நீதிமன்ற தலைமை நீதிபதி, இணை நீதிபதிகள் நியமனமானது, சக நீதிபதிகளில் இளையோர் மற்றும் மூத்தோரைக் கருத்தில் கொண்டும், பணியில் சிறந்தவர்களைக் கணக்கில் கொண்டும் தேர்ந்தெடுக்கப்படுகிறார்கள். தலைமை நீதிபதியின் பணிக்காலமானது, பணியில் அமர்ந்து 5 ஆண்டு காலம் அல்லது 65 வயது அடையும் வரையும், மற்ற இணை நீதிபதிகளுக்கு பணியில் அமர்ந்து 10 ஆண்டுகள் அல்லது 65 வயது அடையும் வரைகுயுமாகும். பூட்டானின் உச்சநீதி மன்றத்தின் அனைத்து நீதிபதிகளுக்கும் அதிகபட்சம் இரண்டு முறை மட்டுமே உரிய விதிகளின்படி பணி நீட்டிப்பு வழங்க முடியும். அதேநேரத்தில் தங்கள் பதவிக்காலத்தின்போது குற்றச்செயல்களில் ஈடுபட்டு, அவர்கள் மீது கூறப்படும் குற்றச்சாட்டுக்கள் தேசிய குற்றவியல் ஆணைக்குழுவின் பரிந்துரையின் பேரில் நிரூபிக்கப்பட்டால், அரசரின் கட்டளையின்படி ஒழுங்கு நடவடிக்கை, தணிக்கை மற்றும் இடைநீக்கம் செய்யப்படுவர்.
உச்ச நீதிமன்றம் ஒரு தலைமை நீதிபதி மற்றும் நான்கு இணை நீதிபதிகளைக் கொண்டது.இது மேல்முறையீட்டு நீதிமன்றமாகவும் செயல்படுகிறது. அத்தகைய மேல்முறையீட்டு நடவடிக்கைகளினால் இயற்கை பாதுகாப்பு மற்றும் பொதுமக்களின் முக்கியத்துவத்தை கருத்தில் கொண்டு வரையறுக்கப்பட்டு உள்ள அசல் மேல்முறையீட்டு அதிகார வரம்பிற்கு உட்பட்டு கேள்விகள் கேட்பதற்கு அதாவது "உச்ச நீதிமன்றத்தின் கருத்தை பெற தகுதி உள்ளது". பூட்டான் அரசர்,அதன் அரசியலமைப்பில் குறிப்பிடப்பட்டு உள்ள எந்தவொரு கருத்திற்கும் உரிய விளக்கம் உச்சநீதிமன்றத்திடம் கேட்க முடியும்; உச்ச நீதிமன்றமும் அதனைப் பரிசீலனை செய்து, அரசரால் குறிப்பிடப்பட்டுள்ள கருத்திற்கான உரிய பரிந்துரைகளை சமர்ப்பிக்க வேண்டும்.
தேசிய நீதித்துறை ஆணையம் என்பது 4 பேர் கொண்ட பூட்டான் தலைமை நீதிபதி தலைமையிலானது ஆகும். உச்சநீதிமன்றத்தின் மிகவும் மூத்த இணை நீதிபதி தேசிய நீதித்துறை ஆணையத்தின் ஒரு உறுப்பினராக இருப்பார்.
பூட்டான் உச்ச நீதிமன்றம் பூட்டான் இராச்சியத்தின் அரசியலமைப்பினை பரிசீலனை மற்றும் மொழிபெயர்ப்பு செய்யக்கூடிய மிக உயரிய நீதிமன்ற அமைப்பு ஆகும்.
தென் அமெரிக்காவில் முன்பு ஆரோக்கியமான இரண்டு பெண்களுக்கு குமட்டல், வாந்தி மற்றும் நரம்பியல் அறிகுறிகள் தோன்றியது. இரண்டு வாரங்களுக்குப் பிறகு அதிக முடி உதிர்தலுக்குப் பிறகு, முதலில் எந்த காரணத்தையும் கண்டுபிடிக்க முடியவில்லை. இந்த மரத்தின் கொட்டைகளை சாப்பிட்டதால் ஏற்பட்ட கடுமையான செலினியம் நச்சுத்தன்மையால் அவர்கள் பாதிக்கப்பட்டுள்ளனர் என்பது பின்னர் கண்டறியப்பட்டது. அவர்கள் கொட்டைகளை சாப்பிட்ட எட்டு வாரங்களுக்குப் பிறகும் அவர்களின் இரத்தத்தில் செலினியம் அளவு அதிகரித்தது. இதன் பட்டை, இலைகள், கொட்டைகள் மற்றும் விதைகளின் திசுக்கள் அனைத்திலும் செலினியம் உள்ளது. ஆனால் அதிக செறிவு ஒரு கிலோவிற்கு ஐந்து கிராம் கொண்ட கொட்டைகளில் இருந்தது. அதில் பாதி தண்ணீரில் கரையக்கூடியது. மரம் ஒரு செலினியம் திரட்டியாகக் கருதப்படுகிறது மற்றும் தனிமத்தின் ஒரு பகுதி செலினியம் நிறைந்த புரதங்களுடன் பிணைக்கப்பட்டுள்ளது.
குரங்கு கை மரம் என்பது பிரேசில், கயானா மற்றும் வெனிசுலாவில் உள்ள காடுகளில் வளரும் ஒரு வகை மரமாகும். இந்த மரம் உள்நாட்டில் கோகோ டி மோனோ என்று அழைக்கப்படுகிறது, மேலும் அதன் திசுக்களில் செலீனியம் குவிந்துள்ளது. இது பிரேசில் கொட்டை மரத்தின் குடும்பத்தில் உள்ளது. இதன் விதைகள் பழுத்தவுடன் வெடிக்கும். எண்ணெய் நிறைந்த சதைப்பற்றுள்ள உட்புறம் மற்றும் மரத்தாலான வெளிப்புற உறை ஆகியவற்றைக் கொண்ட விதைகளைப் பிரித்தெடுப்பதற்காக குரங்குகள் கொட்டைகளுக்குள் தங்கள் கைகளை பயன்படுத்துவதகக் கூறப்படுகிறது
இது பெரு மரம் ஆகும். இதனுடைய தன்மை மிகவும் கடினமானது. இதில் வெள்ளை நிறப் பூக்கள் வருகிறது. கொட்டைகள் ஒரு இனிமையான சுவையுடன் இருப்பதால் மனிதர்களால் உண்ணப்படுகின்றன. மேல் ஓடு கடினமாகவும், பழுப்பு நிறத்திலும் உள்ளது. பார்ப்பதற்கு பானை போன்ற வடிவில் உள்ளது. காய் கனிந்தவுடன் மூடி திறந்து கீழே விழுந்து விடுகிறது. உள்ளே உள்ள விதைகள் கீழே கொட்டிவிடுகிறது. இதனால் இதனுடைய விதையை சேகரிப்பது மிகவும் கடினம். ஆகையால் இதன் விதைகள் அதிக விலை கொடுத்து வாங்கவேண்டும்.
இதனுடைய சுவைக்காக குரங்கு தலையை வெளியே விட்டப்பிறகு வெளியே எடுக்க முடியாமல் மாட்டிக்கொள்கிறது. இந்தப் பழத்தை வைத்து குரங்கையும், நாயையும் பிடிக்கிறார்கள்.
புரதம் அடங்கிய உணவுப் பொருள்களின் பட்டியல் கீழே கொடுக்கப்பட்டுள்ளது. இப்பட்டியலானது உணவுக் குழுவினரால் பரிந்துரைக்கப்பட்டுள்ளது. இதில், 100 கிராம் அளவிலான உணவில் புரதம் எத்தனை பங்கு உள்ளது என்பது கொடுக்கப்பட்டுள்ளது. பெரும்பாலான இயற்கை உணவில் நீர் அதிகமாக உள்ளது. இப்பொருட்களில் நீரின் அளவைக் குறைப்பதன் மூலம் புரதத்தை அதிகப்படுத்தலாம். இதில் கவனிக்க வேண்டிய விவரம் என்னவென்றால், அனைத்துப் புரதத்திற்கும் ஒரே மாதிாி சொிமான தன்மை கிடையாது. புரதச் சொிமானமானது அதில் அடங்கியுள்ள அமினோ அமிலத்தின் அளவைப் பொறுத்தது. புரதத்தின் தரத்தை, அதில் அடங்கியுள்ள அமினோ அமிலத்தை மதிப்பிடுதல் முறை மூலம் மனிதனுக்கு தேவையான புரதத்தை அறிந்து கொள்ளலாம்.
இக்கோயிலில் மூலவர் பூர்ண புட்கலையுடன் அமர்ந்த கோலத்தில் இருக்கிறார். பரிவார தெய்வங்களாக பேச்சியம்மன், பரமேசுவரி அம்மன், தளவாய்மாடன், வன்னியடி ராசன், கருப்பசாமி, சுடலைமாடன், இசக்கியம்மன், பட்டாணி சாமி, முன்னோடி முருகன் உள்ளனர்.
அருஞ்சுனை காத்த அய்யனார் கோயில் இந்தியாவின் தமிழ்நாட்டில் தூத்துக்குடி மாவட்டம் திருச்செந்தூர் அருகே மேலப்புதுக்குடியில் அமைந்துள்ள ஓர் அய்யனார் கோயிலாகும்.
திருநெல்வேலியிலிருந்து திருச்செந்தூர் செல்லும் பாதையில் குரும்பூரிலிருந்து ஐந்து கி.மீ. தொலைவிலும், அம்மன்புரத்திலிருந்து மூன்று கி.மீ தொலைவிலும் மேலப்புதுக்குடியில் கோயில் அமைந்துள்ளது.
சுனையில் குளித்தால் தீராத பிணிகள் விலகுவதாகம், அய்யனரை வழிபட்டால் கடன் தீரும் என்றும், துயரிலிருந்து நீங்கலாம் என்றும் பக்தர்கள் நம்புகின்றனர்.
தொழில்முறை மல்யுத்த வீரர்களான ஸ்வீட் டாடி சிக்கி மற்றும் ரான் ஹட்ச்சன் ஆகியோரால் கோப்லாண்டிற்கு பயிற்சி அளிக்கப்பட்டது. 1990 களில், இவர் அமெரிக்காவின் பல்வேறு சுயாதீன போட்டிகளில் மல்யுத்தம் செய்தார். இந்தக் காலகட்டங்களில் இவர் ஒற்றையர் போட்டிகளிலும் தனது நீண்டகால சிறந்த நண்பரான ஜேசன் ரெசோவுடன் இணைந்து இணை வாகையாளர் போட்டிகளிலும் பங்கேற்றார், . 1997 ஆம் ஆண்டில், கோப்லாண்ட் உலக மல்யுத்த சங்கம் உடன் ஒரு ஒப்பந்தத்தில் கையெழுத்திட்டார். அடுத்த ஜூன் மாதம் எட்ஜ் என்ற மேடைப் பெயரில் தொலைக்காட்சியில் அறிமுகமானார். ஜூலை 1999 இல், டொராண்டோவில் நடந்த போட்டி ஒன்றில் கண்டங்களுக்கிடையேயான வாகையாளர் பட்டத்தினைப் பெற்றார். எட்ஜ் மற்றும் கிறிஸ்டியன் ஆகியோர் இணைந்து உலக மல்யுத்த சங்கத்தின் இணை வாகையாளர் பட்டங்களை வென்றனர் .
உலக மற்போர் மகிழ்கலை நிறுவனத்தின் 14 வது டிரிபிள் கிரவுன் வாகையாளர்மற்றும் 7 வது கிராண்ட்ஸ்லாம் வாகையாளர் ஆவார் . இவர் 2001 இல் கிங் ஆஃப் தி ரிங் போட்டியை வென்றார், 2005 ஆம் ஆண்டில் நடைபெற்ற ரெஸில்மேனியாவில் மணி இன் தி பேங்க் போட்டியில் இவர் வென்றார். மேலும் 2010 இல் ராயல் ரம்பிள் போட்டியில் வென்றார். இதன்மூலம் இந்தச் சாதனையினைப் புரிந்த முதல் நபர் எனும் சாதனை படைத்தார். இவர் உலக மற்போர் மகிழ்கலை நிறுவனத்தின் ரெஸ்டில்மேனியா உட்பட பல முக்கியமன போட்டிகளில் கலந்துகொண்டு தலைப்புச் செய்தியாக வந்துள்ளார். இவரது மனைவி பெத் பீனிக்ஸ் 2017 ஆம் ஆண்டில் ஹால் ஆஃப் ஃபேமில் சேர்ந்தார்.
அனைத்துக் காலத்திற்குமான சிறந்த மற்போர் வீரர்களில் ஒருவராக இவர் திகழ்கிறார். இவர் ஒட்டுமொத்தமாக 31 வாகையாளர் பட்டங்களை வென்றுள்ளார். மிகுகன வாகையாளர் பட்டத்தினை ஏழுமுறையும் , உலக வாகையாளர் பட்டத்தினை நான்கு முறையும், கண்டங்களுக்கு இடையிலான வாகையாளர் பட்டத்தினை ஐந்து முறையும், அமெரிக்க வாகையாளர் பட்டத்தினை ஒரு முரையும், இணை வாகையாளர் பட்டத்தினை 12 முறையும் மற்றும் உலக மற்போர் மகிழ்கலை நிறுவனத்தின் இணை வாகையாளர் பட்டத்தினை இரண்டு முறையும்,
ஆடம் ஜோசப் கோப்லாண்ட் ஒரு கனேடிய நடிகர் மற்றும் முன்னாள் தொழில்முறை மல்யுத்த வீரர் ஆவார், எட்ஜ் என்ற மேடைப் பெயரில் உலக மற்போர் மகிழ்கலை நிறுவனத்தின் ரா மற்றும் சுமாக்டவுன் நிகழ்ச்சிகளில் விளாஇயாடியடஹ்ன் மூலம் பரவலாக அறியப்பட்டார். இவர் 2012 இன் உலக மற்போர் மகிழ்கலை நிறுவனம் ஹால் ஆஃப் ஃபேம் உறுப்பினராக உள்ளார்.
சில வேளைகளில் இத்துறவி நண்டுகள் கடற் சாமந்திகளுடன் ஒன்றிய வாழ்வை ஏற்படுத்திக் கொள்கின்றன. சில துறவி நண்டுகள் சின்னஞ்சிறு கடல் தாமரைகளை சங்கு ஓடுகளின் மேற்புறத்தில் ஒட்டி வைத்துக் கொள்ளும். எதிரிகள் இந்த நண்டுகளைப் பிடிக்க வரும்போது கடல் தாமரைகள் ஆடுவதைப் பார்த்து பயந்தோடிவிடும். சந்நியாசி நண்டுகள் சாப்பிட்டுவிட்ட போட்ட புழுக்கள், பூச்சிகளின் மிச்சத்தை கடல் தாமரைகள் சாப்பிட்டுக் கொள்கின்றன. நண்டின் மேற்புற ஓடுகளில் ஓட்டிக் கொண்டு அதற்கு பாதுகாப்பாகவும் கடல் தாமரைகள் இருக்கின்றன. இப்படியாக இரண்டும் ஒன்றுக்கொன்று உதவி செய்து கொண்டு கடலுக்குள் உயிர் வாழ்கின்றன. கடற் சாமந்திகள் துறவி நண்டின் எதிரிகளைப் பயமுறுத்துகின்றன. துறவி நண்டு உண்ணும் போது உணவுத் துண்டுகளைப் பெற்றுக் கொள்கின்றன.
துறவி நண்டு என்பது பத்துக்காலி வரிசையைச் சேர்ந்த மெல்லுடலி ஆகும். இதில் தோராயமாக மொத்தம் 1100 வகைகள் இருப்பதாக கணக்கிடப்பட்டுள்ளது. கூட்டினைச் சுமந்து கொண்டு இவை தனியாக வாழ்வதால் துறவி நண்டு எனும் பெயர் பெற்றதாய்க் கருதப்படுகிறது. இந் நண்டுகள் வளர வளர தங்கள் கூட்டினையும் மாற்றிக் கொள்ளும். சில வேளைகளில் பல நண்டுகள் ஒன்றாகக் குழுமியிருந்து ஒரு நண்டு கழற்றிய கூட்டை மற்றொரு சிறிய நண்டு எனும் முறையில் வரிசையாக மாற்றிக் கொள்ளும். இந்தக் கூட்டினைப் பெற இவற்றிடையே பெரும் சண்டை நடப்பதும் உண்டு. ஒற்றுமை இல்லாத கூட்டமாக இருந்தால் சில நேரங்களின் வெற்று சங்குகளின் கூடுகளுக்காக சண்டை நடந்து அதில் வெற்றி பெறும் நண்டு அந்த சங்கின் கூட்டை தன் சொந்த வீடாக ஆக்கிக் கொள்ளும்.
துறவி நண்டுகளின் உடலானது நீண்டு வளைந்த வயிற்றுப்பாகத்தையும் அதன் அடியில் கொக்கி போன்ற உடலமைப்பையும் உடையது. இந்தக் கொக்கியே சங்கின் கூடுகளை நன்றாக பற்றிக் கொள்ள பெரிதும் உதவுகிறது.இந்த நண்டுகள் நத்தைகள் விட்டுச் சென்ற சங்குக் கூடுகளைத் தங்கள் பாதுகாப்பிற்காகப் பயன்படுத்திக் கொள்கின்றன. நீண்டதும், வளைந்ததுமான வயிறானது சங்கின் ஓடான கூடுகளுக்குள் இருக்கும் வளைவுகளுக்குள் உருண்டு, திரண்டு இருக்கும். இவ்வகை நண்டுகள் 32 ஆண்டுகள் வரையும் உயிர்வாழ்வதாகவும் தெரிய வந்துள்ளது. நீண்ட கொம்புகளும் நீண்டு வளர்ந்த வயிறும் உடைய இந்த உயிரினத்தின் கண்களில் ஆயிரக்கணக்கான கண்கள் இருக்கும்.
துறவி நண்டுகள் வளர்ப்பு விலங்குகளாயும் வளர்க்கப்படுகின்றன. கரிபியின் துறவி நண்டு, இக்குடேரியன் துறவி நண்டு, ஆஸ்திரேலியன் துறவி நண்டு போன்றவற்றை மேலைநாடுகளில் வீடுகளில் வைத்து பராமரித்தும் பாதுகாத்தும் வருகின்றனர்.பொதுவாக விற்பனையாளர்கள் இவற்றை ஒன்றுக்கு மேற்பட்ட எண்ணிக்கையில் வாங்கும்படி அறிவுறுத்துகின்றனர். ஏனெனில் இவை குழுக்களாக நல்ல முறையில் நடந்து கொள்கின்றன. சில சிற்றினங்கள் நன்கு கவனித்தால் 32 வருடங்கள் வரை கூட வாழக்கூடியவை.
கடல் கழிப் படுக்கையில் படிந்து சேற்றை கால்களாலும், தடைகளாலும் வடிகட்டி அதில் தங்கும் உயிரிகளை உணவாக கொள்ளும். நுண்ணுயிர்களை இடுக்கியால் நசுக்கி தடையால் துருவி உண்ணும்.
பரானா ஆற்றுக்கு பிறகு இரியோ-டி-லா-பிளாடா படுகையில் பராகுவே ஆறு தான் பெரியது. பராகுவேயின் வடிநிலத்தில் சுமார் 365,592 சதுர கிலோமீட்டர், அர்சண்டினாவின் பெரும் பகுதி, தெற்கு பிரேசில், பொலிவியாவின் சில பகுதிகள் மற்றும் பராகுவே நாட்டின் பெரும்பகுதியை ஆக்கிரமித்துள்ளது. இரியோ-டி-லா-பிளாடா படுகையில் உள்ள மற்ற பெரிய ஆறுகளைப் போல் அல்லாமல், பராகுவே ஆற்றின் குறுக்கே நீர் மின் சக்திக்காக அணை கட்டப்படவில்லை, இதன் காரணமாக குறிப்பிட்ட தூரம் வரை பயணம் செய்யலாம், இக்கண்டத்திலேயே அமேசான் ஆற்றுக்கு பிறகு இதில் சிறிது தூரம் பயணிக்கலாம். இதன் மூலம் இது முக்கியமான கப்பல் மற்றும் வணிக பாதையாக இருப்பதால், பராகுவே மற்றும் பொலிவியா போன்ற நிலத்தால் சூழப்பட்ட நாடுகளுக்கு மிகவும் தேவையான அட்லாண்டிக் பெருங்கடலின் இணைப்பாக இருக்கின்றது. அசன்சியான் மற்றும் கன்செப்சன் போன்ற பராகுவே நாட்டின் முக்கிய நகரங்களுக்கும் மற்றும் அர்சண்டினாவின் ஃபார்மோசா நகரத்திற்ககும் சேவை செய்கின்றது.
பராகுவே ஆற்றின் மூலம் பிரேசிலின் மடோ குரோசோ மாநிலத்தின் தெற்கே உள்ளது. பிரேசில் நகரின் காசிரெச் வழியே தென்-கிழக்காக பாய்கிறது. பின்பு கிழக்கே நொக்கி திரும்பி, பண்டனல் ஈரநிலத்தின் வழியே பாய்ந்து, பின்பு பிரேசிலின் மடோ குரோசோ மாநிலம் மற்றும் மடோ குரோசோ டொ சுல்லில் சிறிது தூரம் பிரேசில்-பொலிவியா எல்லை அருகே மிக நெருக்காமாக ஓடுகிறது.
பராகுவே ஆறு தென் அமெரிக்காவின் முக்கிய நதி ஆகும். பிரேசில், பொலிவியா, பராகுவே மற்றும் அர்சண்டினா ஆகிய நாடுகளின் வழியே பாய்கின்றது. பிரேசில் நாட்டின் மடோ குரோசோ-விலிருந்து பரானா ஆற்றில் சங்கமிக்கும் வரை 2,621 கி.மீ தூரம் பாய்கிறது.
சுமார் 400 கி.மீ. பராகுவே நாட்டின் நடுவே பாய்ந்து, பில்கோமாயோ ஆற்றில் சங்கமித்த பின்பு, பராகுவே நாட்டின் தலைநகர் அசன்சியான் நகரை கடந்து, அர்சண்டினா நாட்டிற்கு எல்லையாக சுமார் 275 கி.மீ பாய்ந்து, இறுதியில் பரானா ஆற்றுடன் சேர்ந்துவிடுகிறது.
பியூடோ பகியா நேக்ரா நகரிலிருந்து, பராகுவே ஆறு, அபா ஆற்றில் சங்கமிப்பதற்கு முன்பு பராகுவே மற்றும் பிரேசில் ஆகிய நாடுகளுக்கு நடுவே எல்லையாக பாய்கிறது.
வெம்பாக்கம், ஆற்காடு - வெம்பாக்கம் - காஞ்சிபுரம் தேசிய நெடுஞ்சாலையில் அமைந்துள்ளது. அதுமட்டுமில்லாமல், காஞ்சிபுரத்தில் இருந்து சுமார் 17 கி. மீ தொலைவிலும், செய்யாரிலிருந்து 20 கிமீ தொலைவிலும் மற்றும் ஆரணியிலிருந்து 47 கிமீ தொலைவிலும் மற்றும் மாவட்ட தலைமையிடமான திருவண்ணாமலைக்கு 107 கிமீ தொலைவிலும் அமைந்துள்ளது. இது செய்யார் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.
வெம்பாக்கம் இந்தியா, தமிழ்நாடு மாநிலத்தில், திருவண்ணாமலை மாவட்டத்தில் உள்ள வெம்பாக்கம் வட்டம், வெம்பாக்கம் ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் பேரூராட்சியும் அமைந்துள்ளது. இந்த வட்டத்தின் வட்டார வளர்ச்சி அலுவலகம் இங்கு அமைந்துள்ளது. அதுமட்டுமில்லாமல் இது செய்யார் மற்றும் ஆரணி மக்களவைத் தொகுதிக்கும் உட்பட்டதாகும்.
திருவண்ணாமலை மாவட்டத்தில் உள்ள 12 வட்டங்களில் வெம்பாக்கம் வட்டமும் ஒன்றாகும். இந்த வட்டத்தின் தலைமையகமாக வெம்பாக்கம் உள்ளது. இந்த வட்டத்தில் 96 வருவாய் கிராமங்களும், 2011 மக்கள் தொகை கணக்கெடுப்பின் படி 1,24,188 உள்ளனர். . இந்த வட்டத்தில் வெம்பாக்கம் ஊராட்சி ஒன்றியம் மற்றும் வெம்பாக்கம் பேரூராட்சி அமைந்துள்ளது.
மலைச் சாம்பல் மரம் அல்லது அல்லது சதுப்புப் பிசின், அல்லது ஒட்டுபிசின், என்பது ஆப்பிரிக்கத் தாயக, குறிப்பாக, தாச்மானியா, விக்தோரியா மாநிலங்களைச் சேர்ந்த, நீடைநிலை உயரம் முதல் மிக நெடிதுயர்ந்து வளரும் மரவகையாகும். இது நேர்குத்தான அடிமரமும் மென்சாம்பல் பட்டையும் உள்ள மரமாகும். ஆனால், மர அடிப்பகுதி கரட்டுப் பழுப்புப் பட்டையை உடையது. இதன் இலைகள் மிளிர் பசுமை நிறமும் - ; பூமொட்டு வெண் நிறத்தில் ஒன்பது முதல் பதினைந்து வரையிலான எண்ணிக்கையில் கொத்தாக அமையும். பழங்கள் கிண்ண வடிவில் அல்லது கூம்பு வடிவில் இருக்கும். இது தாசுமானியாவில் 102 மீட்டர் உயரம் வரை வளரும். இதற்கு நூற்றாண்டு மரம், தாசுமானிய ஓக் எனும் பெயர்களும் உண்டு. மரத்தொழிலில் பெயர் பெற்றது.
உலகின் மிக கடினமான மரங்களில் மிக உயரமாக வளரக்கூடியது இம்மரமே. இது 325 அடி உயரம் வரை வளரக்கூடியது. ஆத்திரேலியாவில் மிகவும் உயரமாக வளரக்கூடிய மரமும் இதுவே. இவை இலையுதிரா மரவகையைச் சார்ந்தன. இலைகள் மிகுந்த வாசம் உடையவை. இம்மரத்தின் பட்டை மிருதுவாகவும், சாம்பல் நிறமாகவும் இருக்கும். இதனால் இதை ஆத்திரேலியாவின் சாம்பல் மலை மரங்கள் என்றும் அழைக்கிறார்கள்.
யூக்கலிப்டசு வகையில் 300 இனங்கள் உள்ளன. இவற்றில் அதிக எண்ணெய் ரெக்னன்ஸ் மரங்களிலிருந்து கிடைக்கிறது. இதன் பட்டை காகிதக் கூழ் செய்ய உதவுகிறது. உலர்ந்த இலைகளை கொண்டு டிங்கர் செய்கிறார்கள். இது மருந்தாக பயன்படுகிறது. இதனுடைய பூக்கள் மிகச் சிறியவை. இதனுடைய காய்கள் மணி வடிவில் உள்ளன. இதனுள் எண்ணற்ற சிறிய விதைகள் உள்ளன.
சிலி நாட்டின் தேசியக் கவிஞர் பாப்லோ நெருடா நினைவாக சிலிக்குயில் புத்தகப் பயணம் என்ற பதிப்பகத்தைத் தொடங்கி நடத்தினார். ஒருமுறை சென்னைப் புத்தகக்காட்சியில் தீ விபத்து ஏற்பட்டபோது இப் பதிப்பகத்தின் மூலதனத்துக்கே மோசம் வருமளவுக்குப் பாதிப்பு உண்டானது. அதன் பின் ‘எம் சாம்பல்’ என்ற தலைப்பில் பொதியவெற்பன் எழுதிய கவிதை சுபமங்களா உள்ளிட்ட பல இதழ்களில் வெளியானது. பொதியவெற்பனின் பின்னாளைய நண்பரான எழுத்தாளர் கோபிகிருஷ்ணன், ‘சிலிக்குயிலுக்குக் கை கொடுப்போம்’ எனும் வேண்டுகோளுடன் அக்கவிதையை அச்சிட்டு, சிலிக்குயில் முகவரி எழுதப்பட்ட ஒரு பணவிடைப் படிவத்தையும் இணைத்து, 'பிரபலமானவர் விலாசங்கள்’ நூலிலுள்ள பல முகவரிகளுக்கு அனுப்பி உதவினார்.
1968-இல் அண்ணாமலைப் பல்கலைக்கழகத்தில் சேர்ந்தார். இக் காலகட்டத்தில் தன் இயற்பெயரை "வே. மு. பொதியவெற்பன்" என்று அரசிதழில் அறிவித்து முறைப்படி மாற்றிக்கொண்டார். ந. அரணமுறுவல் உடன் திராவிட மாணவர் கழகத் தலைமைப் பொறுப்புகளில் இயங்கினார். இவர்களுடன் இரா. நெடுஞ்செழியனும் பயின்றார். பொதுப்பேரவைக் கூட்டத்தில் "பெரியார்" ஈ. வெ. இராமசாமியையும், திருவாரூர் கே. தங்கராசையும், இம்மாணவர்கள் அண்ணாமலை நகர் வீதிக்கூட்டத்தில் தொடர்ந்து இரண்டு ஆண்டுகள் பங்கேற்க வைத்தனர்.
கும்பகோணம் நகரில் பல்கலைக்கழக முந்தைய படிப்பு படிக்கையில் இவருக்கு ஆசிரியராக வாய்த்தவர் சா. கு. சம்பந்தன் . அவர் வழிகாட்டுதலில், ‘தமிழ் மாணவர் கழகம்’ எனும் அமைப்பில் பிற மாணவர்களுடன் செயல்பட்டோம். இதுவே இவரின் திராவிட இயக்க ஈடுபாட்டுச் செயற்பாடுகளுக்குத் தொடக்கப்புள்ளியாக அமைந்தது.
திராவிட முன்னேற்றக் கழகம் ஏற்படுத்திய வாசக சாலைகள், சிவகுருநாதன் செந்தமிழ் நூல் நிலையம் ஆகியவற்றின் வழியே இவருக்கு செய்தித்தாள், நூல்கள் வாசிப்புப் பழக்கம் உருவானது. இலக்கிய வாசிப்புப் பழக்கத்தை மு. வரதராசன் வழியே பெற்றார். காலப்போக்கில் வரதராசன், இராமச்சந்திரன் ஆகியோர் மீதான பற்றை விடுத்ததாகப் பின்னாளில் நினைவுகூர்ந்தார்.
தன் பதின்பருவத்தில் கும்பகோணம் குருசாமிதாஸ் எனும் நாட்டார் தெருப்பாடகர் வழியே கலை ஈடுபாட்டை வளர்த்துக்கொண்டார். என். எஸ். கிருஷ்ணன், எஸ். எஸ். ராஜேந்திரன், எம்.ஆர்.ராதா, ம. கோ. இராமச்சந்திரன், ஆகியோரால் திரைப்பட ஈடுபாட்டையும் சி.எஸ் ஜெயராமன், நாகூர் அனிபா, சிவகங்கை சேதுராசன் ஆகியோரால் இசை ஈடுபாட்டையும் பெற்றார்.
அ.மார்க்ஸ், பொ.வேல்சாமி, து. இரவிக்குமார் ஆகியோருடன் தோழமை பதிப்பாசிரியராகப் பணியாற்றினார். ‘தோழமை’ சார்பில் தொடங்கப்பட்ட நிறப்பிரிகை இதழின் ஆசிரியர் குழுவில் இடம்பெற்றார். நிறப்பிரிகை-யில் இலக்கியத்துக்கு இடம் இல்லாமையால் ஆசிரியர் குழுவிலிருந்து விலகினார்.
புதுமைப் பித்தன் ஆய்வாளர் மற்றும் நிகழ்த்துக் கலைஞராகச் செயல்பட்டுள்ளார். கல்விப் புலத்துக்கு வெளியே நூற்றுக்கும் மேற்பட்ட ஆய்வு மாணவர்களுக்கு வழிகாட்டியாக விளங்குகிறார்.
"வெவ்வேறு தளங்களில் இயங்கும் சிறுகதைகளைப் புதுமைப்பித்தன் எழுதியுள்ளார். அது, நான் அவரிடமிருந்து கற்ற பாடம்" என்றார் பொதியவெற்பன்.
முனைவன் என்ற சிற்றிதழை 1980-களில் நடத்தி வந்தார். தமிழ்ச் சிற்றிதழ் முன்னோடியான மணிக்கொடி இதழின் பொன்விழா மலரைக் கொண்டுவந்தார்.
இருப்பினும், 2003 ஆம் ஆண்டில், தரையில் இயங்கும். பருவத்திற்கும் நடைமுறைக்கும் இடையிலான போட்டிகளில் அவர் சிறந்த வடிவத்தில் இருந்தார் அவரது மூத்த அறிமுகத்தை பெற்றார். 2003 ஆம் ஆண்டின் பிரதான கால்பந்தாட்டப் பருவத்தில் கார்ல்டன் எதிராக அவர் முதன் முதலாக அறிமுகமானார். அனைத்து போட்டிகளிலும் 24 போட்டிகளிலும்மூத்தவராகவும், சீசனுக்கு 30 கோல்களையும் உதறித்தள்ளுவதற்காக அவரது வடிவம் அவருக்கு நன்றாக இருந்தது. ரைசிங் ஸ்டார் நியமனம் அவருக்கு சுற்று 5 இல் வழங்கப்பட்டது, மேலும் அந்த பருவத்தின் விருதுக்கு வாக்களிக்கப்பட்டு ஐந்தாவது இடத்தில் முடிந்தது.
ஆடம் ஸ்கேனிடர் 1984 ஆண்டு மே 12 ஆம் தேதி பிறந்தார் ஆஸ்திரேலிய கால்பந்து கழகம், ஆஸ்திரேலிய கால்பந்து லீக்ற்றும் ஆத்திரேலியாவை பிரதிநிதித்துவப்படுத்தும் சர்வதேச கபடி விளையாடுபவர் ஆகியவற்றில் செயின்ட் கில்லா கால்பந்து கழகம் மற்றும் சிட்னி ஸ்வான்ஸ் ஆகியவற்றிற்காக விளையாடிய ஒரு முன்னாள் தொழில்முறை ஆஸ்திரேலிய விதிகள் கால்பந்து வீரர் ஆவார்.
ஆரம்பத்தில் சிறு நகரமான ஆஸ்போர்ன் இருந்து, ஸ்னேய்டெர் தனது இளம் பருவத்தை லீடனில் உள்ள செயின்ட் பிரான்சிஸ் டி விற்பனை பிராந்தியக் கல்லூரியில் வசி வார்காவில் உள்ள குரீங்கல் உயர்நிலைப் பள்ளி மற்றும் டிரினிட்டி மூத்த உயர்நிலைப் பள்ளியில் பயின்றார். அங்கு ஆஸ்திரேலிய விதிகளை கால்பந்து தொடர முடிவு செய்தார்.
2005 பருவத்தில், ஸ்க்னிடர் படிப்படியாக முன்னேற்றம் அடைந்தார் மற்றும் பருவத்தின் இரண்டாவது பாதியில் அவர் மீண்டும் ஒரு வழக்கமான ஸ்டார்ஆனார். அவர் இறுதிப் போட்டியில் ஸ்வான்ஸ் அணிக்காக விளையாடினார் மற்றும் போட்டியின் சிட்னி இரண்டாவது கோலை அடித்தார், மேலும் ஒரு முக்கியமான மற்றும் மாறுபட்ட வீரர் ஆவார்.
2007 ஆம் ஆண்டு ஏஎல்எல் டிராஃபர்ட்டில் எண் 26 வரைவு தேர்வுக்கு மாற்றாக சிட்னியைச் சேர்ந்த செயின்ட் கில்லா கால்பந்துக் கழகத்தால் சினேடர் நியமனம் பெற்றார். இதில் சீன் டெம்ப்ஸ்டர் சேயன்ஸுக்கு மாற்றப்பட்டார். ஸ்னீடர் புனிதர்களுக்கு 13 வது கெர்ன்ஸி அணிந்திருந்தார்.
2004, எனினும், முற்றிலும் வேறுபட்ட கதை. ஸ்னீடிர் ஒரு தொடை காயத்தால் பாதிக்கப்பட்டார் குறிக்கோளை ஒரு மாதம் ஓரங்கட்டியது. அவர் 12 போட்டிகளுக்கு தேர்ந்தெடுக்கப்பட்டார், முந்தைய பருவத்தில் அரைப் பகுதியிலும், ஒன்பது கோல்களை அடித்தார்.
சி.என்.டீடர் ஆஸ்போர்ன் மற்றும் / ராம்ஸ் ஆகியோரிடமிருந்து சிட்னி ஸ்வான்ஸ் மூலமாக 2001 வரைவுகளில் பணியாற்றினார். அவர் சிட்னியின் 4 வது சுற்று தேர்வு மற்றும் எண் 60 மொத்தமாக இருந்தார்.
2009 ஆம் ஆண்டு பருவத்தில் 22 ஆட்டங்களில் 21 போட்டிகளில் ஸ்னைடர் நடித்தார், இதில் செயின்ட் கில்டா இறுதிப் போட்டியில் முதல் இடத்தில் தகுதி பெற்றார், மேலும் கிளப் மூன்றாவது சிறிய பிரதம விருதையும் வென்றார்.
இக்குரங்கு 46-63 செ.மீ உயரமும், 65-80 செ.மீ நீளமும், 10 கி.கிராமுக்கு மேற்பட்ட உடல் எடையும் கொண்டுள்ளது. தட்டையாகவும், மயிரில்லாமலும் அமைந்த முகம் இளஞ்சிவப்பு, கறுப்பு நிறமாக இருக்கும். மரங்களில் இவ்வகை குரங்கின் இயக்கம் சலனமின்றி நடைபெறுகிறது. இது வாழ்கின்ற அடர்ந்த காடுகளை வேளாண்மைக்காக அழித்து வருவதால் எண்ணிக்கையில் மிகவும் குறைந்து விட்டது. பிரேசில் நாட்டு விலங்குக் காட்சியகங்களில் வளர்க்கப்படும் இதை அந்நாட்டினர் அறியதாகக் கருதிப் பாதுகாக்கின்றனர்.
இது 34-59 செ.மீ உயரமும், 61-92 செ.மீ நீளமும் உடையது. பிற சிலந்திக் குரங்குகள் நான்கு வகைப்படும். மத்திய அமெரிக்க சிலந்திக் குரங்கு, பழுப்புத் தலைச் சிலந்திக் குரங்கு, நீண்ட மயிர்ச் சிலந்திக் குரங்கு, கறுப்பு நிறச் சிலந்திக் குரங்கு என்பன. மரக் கிளைகளைக் கை, கால், வாலால் பற்றிக்கொண்டு ஊஞ்சலாடுவது போல் தாவித்தாவிப் பத்து மீட்டர் தொலைவு வரை செல்லக் கூடியவை. நிலத்தின் மேல் வேகமாக ஓடுகின்றன. அரிதாகவே மரங்களிலிருந்து தரைக்கு இறங்கி வருகின்றன.
மயிர்த்தோல் சிலந்திக் குரங்கும் இதன் உறவு முறையாகும். மயிர்த் தோல் சிலந்திக் குரங்கு உருவில் பெருத்தும் நீண்ட நகங்களைப் பெற்றும் காணப்படுவதால் புறத் தோற்றத்தில் பிற குரங்குகளை விட மாறுபட்டுத் தோன்றுகிறது. மயிர்த்தோல் சிலந்திக் குரங்கைப் பிரக்கிளைட்டிஸ் இனத்திலும்,பிற சிலந்திக் குரங்கை அட்டிலின் இனத்திலும் சேர்த்துள்ளனர்.
மரக் கிளைகளைக் கை, கால், வால் இவற்றால் பற்றியவாறு மரத்திற்கு மரம் தாவிச் செல்லும் திறம் வாய்ந்தது. அரிதாக நிலத்தின் மேல் நடக்கவும், ஓடவும் வல்லது. கூட்டமாக வாழும். பழம், பூச்சி, பறவை முட்டை ஆகியவற்றை உண்கின்றது.பிரேசில் நாட்டுக் காடுகளில் காணப்படுகின்றது.
சிலந்திக் குரங்கு நீளமான கை, கால்களையும், இடப் பெயர்ச்சிக்கு ஏற்றவாறு மடக்கக்கூடிய பெரிய வாலையும் மரங்களின் மேல் வாழ்வதற்கேற்ற தகவமைப்புகளையும் கொண்டுள்ளது. மயிர்த்தோல் சிலந்திக் குரங்கு, சாதாரண சிலந்திக் குரங்கு என இருவகைப்படும்.
ஸ்ரீ ரமண ஆசிரமம் என்பது ரமண மகரிஷியின் நினைவாக, அவர்களின் சீடர்களால் கட்டப்பட்ட ஓர் ஆசிரமமாகும். இது 1922 ஆம் ஆண்டில் இருந்து அத்வைத வேதாந்த நெறியை போதித்து வாழ்ந்த ரமண மகரிஷி மஹா நிர்வாணம் அடைந்த ஆண்டான, 1950 வரை இவரது வாசஸ்தலமாக இருந்தது. இது பெங்களூர் சாலையில், திருவண்ணாமலைக்கு மேற்கு பகுதியில், அருணாசல மலையின் அடிவாரத்தில் அமைந்துள்ளது. அவரது சமாதி கோவில் புண்ணிய இடமாகக் கருதப்படுகிறது. ஆசிரமத்தைக் காண உலகம் முழுவதும் இருந்து பக்தர்கள் வருகின்றனர்.
ஆர்தர் ஆஸ்போர்ன் என்ற எழுத்தாளர், இருபது ஆண்டுகள் ஆசிரமத்தில் தங்கியிருந்த போது, என்னும் ஆங்கில இதழில் ஆசிரமத்தைப் பற்றியும், ரமண மகரிஷி மற்றும் அவரது போதனைகள் சார்ந்த பல புத்தகம் எழுதியுள்ளார். 1949இல் மௌனிசாது என்பவர் பல மாதங்கள் ஆசிரமத்தில் தங்கியிருந்தார். 1976இல் டேவிட் கோத்மன் என்ற இங்கிலாந்து எழுத்தாளர் ஆசிரமத்தில் தங்கியிருந்து ஸ்ரீ ரமண மகரிஷி தொடர்பான தலைப்புகளில் பதினான்கு புத்தகங்கள் எழுதியுள்ளார். அவர் தொடர்ந்து ஆசிரமத்திலேயே வாழ்ந்தார்.
ஆரம்பத்தில் பிரிட்டனைச் சேர்ந்த எழுத்தாளரான பால் பிராண்டன் வருகையின் போது 1931 ஆம் ஆண்டு, அவர் எழுதிய புத்தகம் " " மற்றும் " " மூலம் மேற்கு நாடுகளுக்கு ரமண மகரிஷி அறிமுகம் ஆனார். பின்னர் 1938 ஆம் ஆண்டு எழுத்தாளர் சோமர்செட் மௌகம் ரமண மகரிஷி ஆசிரம பார்வையின் போது, ரமணா மகரிஷியை புனித மனிதரின் மாதிரியாகவும் கருதினார்.
பலகாலம் திருவண்ணாமலையின் பல இடங்களில் தங்கிய ரமண மகரிஷி, இவரின் தாயார் அழகம்மாள் மே 19, 1922 இல் முக்தி அடைந்த பிறகு திருவண்ணாமலையின் அடிவாரத்தில் குடிபுகுந்தார். அங்கு அவரது சீடர்களால் சிறிய ஆசிரமம் ஒன்று உருவாக்கப்பட்டது. இதுவே ரமண ஆசிரமமாகும். இதன் பின்னர் மகரிஷி சமாதியடையும் வரை அந்த ஆசிரமத்தை விட்டு எங்கும் செல்லவில்லை.